OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 1 Pv 639/12/8810	Spišská Nová Ves 03.06.2016 
EEČ: 2-68-598-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov 
Rozhodol: 	prokurátor Okresnej prokuratúry Spišská Nová Ves 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov 

na tom skutkovom základe, že:
v dobe od mesiaca marec 2011 do 11. mája 2016 v Krompachoch, v Smižanoch, na území Spojeného kráľovstva Veľkej Británie a Severného Írska a inde, ako otec mal. XXXXX, nar. XXXXX, si neplnil zákonnú vyživovaciu povinnosť, i keď mu táto povinnosť vyplýva z § 62 Zákona o rodine a podľa rozsudku Okresného súdu Spišská Nová Ves sp. zn. 15P/284/2008 zo dňa 09.12.2008, ktorý nadobudol právoplatnosť dňa 30.12.2008, mal prispievať na jej výživu sumou vo výške 89,62 € mesačne vždy do 15. dňa v mesiaci vopred k rukám XXXXX XXXXX, nar. XXXXX, matky dieťaťa a podľa rozsudku Okresného súdu Spišská Nová Ves sp. zn. 6P/45/2012 zo dňa 12.07.2012, ktorý nadobudol právoplatnosť dňa 06.10.2012, mal prispievať na jej výživu sumou vo výške 120,- € mesačne vždy do 20. dňa v mesiaci vopred k rukám XXXXX XXXXX nar. XXXXX matky dieťaťa, čím mu za uvedené obdobie vznikol dlh na výživnom v sume 3.678,75 €,   
lebo zanikla trestnosť činu.  
 
Odôvodnenie:
Poverený príslušník PZ uznesením ČVS: ORP-1120/SN-SN-2012 zo dňa 17.08.2012 podľa § 199 ods. 1 Trestného poriadku začal trestné stíhanie pre prečin zanedbania povinnej výživy podľa § 207 ods. 1 Trestného zákona a uznesením zo dňa 27.08.2012 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona. Dňa 31.05.2013 došlo ku zmene právnej kvalifikácie na prečin zanedbania povinnej výživy podľa § 207 ods. 1, ods. 3 písm. b) Trestného zákona s poukazom na ustanovenie § 138 písm. b) Trestného zákona.

	V priebehu skráteného vyšetrovania bolo zistené, že obvinený XXXXX dňa 11.05.2016 uhradil oprávnenej XXXXX XXXXX sumu 3.679,- € na jej osobný účet. Oprávnená potvrdila túto skutočnosť pri svojom výsluchu, predložila doklad o uvedenej úhrade a zároveň uviedla, že dlh na výživnom je v celom rozsahu uhradený. Zároveň uviedla, že neplatenie výživného nemalo pre dcéru trvalo nepriaznivé následky, ani nebola vystavená nebezpečenstvu núdze.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 

Podľa § 86 ods. 1 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom na skutočnosť, že obvinený XXXXX uhradil dlžné výživné v plnom rozsahu a neplatenie výživného nemalo trvalo nepriaznivé následky, bolo potrebné rozhodnúť tak, ako je to uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Peter Kanárik 
prokurátor